Diari Oficial de la Generalitat Valenciana


Sumari del DOGV 9761, del 08-01-2024 (2023/12111)

ACORD de 20 de novembre de 2023, de les universitats públiques valencianes, pel qual s'aprova la concessió dels IV Premis a la Creació de les Universitats Públiques Valencianes.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12393


Data del document
:   20-11-2023

Organisme emissor
:   Universitat de València

Tipus de document
:   Acord

Anàlisi jurídica

 Descriptors 

:   * Universitat de València

ACORD de 20 de novembre de 2023, de les universitats públiques valencianes, pel qual s'aprova la concessió dels IV Premis a la Creació de les Universitats Públiques Valencianes. [2023/12793]  
  
Les universitats públiques valencianes, atenent el que es disposa en l'article 1.2 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, en el sentit que «són funcions de la universitat al servei de la societat: a) La creació, desenvolupament, transmissió i crítica de la ciència, de la tècnica i de la cultura; b) La preparació per a l'exercici d'activitats professionals que exigisquen l'aplicació de coneixements i mètodes científics i per a la creació artística; c) La difusió, la valorització i la transferència del coneixement al servei de la cultura, de la qualitat de la vida, i del desenvolupament econòmic; d) La difusió del coneixement i la cultura a través de l'extensió universitària i la formació al llarg de tota la vida», assumeixen aquest mandat.  
Vist l'acord de 18 de maig de 2023 publicat en DOGV 9644, de 20 de juliol de 2023, pel qual es convoquen els IV Premis a la Creació de les Universitats Públiques Valencianes (PRECREA).  
Vist l'acord de les cinc universitats públiques valencianes de data 24 de novembre de 2023 pel qual es concedeixen els premis en les seues diferents categories s'acorda la publicació de manera conjunta dels guardonats:  
  
- Premi Carles Santos d'Arts Escèniques, atorgat per la Universitat de València a Evangelina Rodríguez Cuadros.  
- Premi Juana Francés d'Arts Plàstiques i Visuals, atorgat per la Universitat Miguel Hernández d'Elx a Pilar Pedraza Martínez.  
- Premi José María Yturralde de Disseny i Creativitat Tecnològica, atorgat per la Universitat Politècnica de València a Radiant Light Art Studio.  
- Premi Isabel-Clara Simó de Creació Literària, atorgat per la Universitat d'Alacant als escriptors Jaume Pérez Montaner i Emili Rodríguez Bernabeu.  
- Premi Matilde Salvador de Música, atorgat per la Universitat Jaume I de Castelló a la Federació de Cors de la Comunitat Valenciana (FECOCOVA).  
  
València, 20 de novembre de 2023.- La vicerectora de Cultura i Societat de la Universitat de València: Ester Alba Pagán; la vicerectora d'Art, Ciència, Tecnologia i Societat de la Universitat Politècnica de València: Salomé Cuesta Valera; la vicerectora de Cultura, Esport i Extensió Universitària de la Universitat d'Alacant: Catalina Iliescu Gheorghiu; la vicerectora de Cultura, Llengües i Societat de la Universitat Jaume I: Carmen Lázaro Guillamón; i la vicerectora de Cultura, Igualtat i Diversitat la Universitat Miguel Hernández d'Elx: María Asunción Amorós Marco.